Oscar hoor vandag oor vrylating | Maroela Media
Oscar hoor vandag oor vrylating
Oscar Pistorius. Argiefforo: Siphiwe Sibeko/Reuters/Pool
Die paroolhersieningsraad sal Vrydag vergader om te besluit of die Paralimpiese atleet Oscar Pistorius die res van sy vonnis onder korrektiewe toesig sal uitdien.
Die departement van korrektiewe dienste het op 19 Augustus aangekondig dat Pistorius nie soos wat verwag is op 21 Augustus onder korrektiewe toesig vrygelaat sou word nie. Dit het gevolg nadat Michael Masutha, minister van korrektiewe dienste, die besluit gekeer en terugverwys het na die paroolhersieningsraad.
Pistorius dien sedert 21 Oktober verlede jaar tronkstraf uit, wat beteken dat hy op 21 Augustus tien maande tronkstraf uitgedien het.
Masutha het gesê volgens die Strafproseswet kan ŉ oortreder vir korrektiewe toesig in aanmerking kom nadat hy of sy ŉ sesde van die vonnis uitgedien het. Die besluit om Pistorius onder korrektiewe toesig vry te laat, is reeds op 5 Junie geneem en was volgens die minister dus voortydig.
Hy is verlede jaar aan strafbare manslag skuldig bevind vir die dood van sy vriendin, Reeva Steenkamp, in 2013.
Klik hier vir alle vorige berigte oor Oscar Pistorius op Maroela Media.
Aurora-direkteure se appèlaansoek van die hand gewys
Polisiebeampte vas wat ‘borgtoggeld’ eis
ronel · 3 jaar gelede
Hoop regtig nie hy word vrygelaat nie..Dan kan hulle netsowel al die ander moordenaars vrylaat..Niks maak hom beter as enige iemand anders nie..Hyt iemand se lewe gevat en verdien om sy volle tyd te sit
Chris · 3 jaar gelede
Ek stem saam met Ronel en fransie
fransie rowles · 3 jaar gelede
Ek stem saam Ronel.
Jacques · 3 jaar gelede
As n president wat verinderstel is om n voorbeeld te stel kan wegkom met verkragting , korrupsie en verontagsaming van die internasionale wette en alles net aflag asof dit n moerse grap is, dan kan oscar mos vrygelaat word , hy het mos n gederlte van sy vonnis uitgedien , die staat kon nie hulle saak reg hanteer het vani begin nie
Venessa · 3 jaar gelede
Honderd persent Jacques!!
Wie kan die eerste klip gooi?
Klaarblyklik was n “verkeerde besluit” geneem om hom voortydig op parool vry te laat? Waarom? Hoeveel gevangenes is so voortydig vrygelaat? Wonder maar net. Daar is reēls in plek. Word dit toegepas of word dit ook soos polisie wapens verkoop?
oscar aanhanger · 3 jaar gelede
Oscar byt net vas!!! Jy is binnekort by jou dierbare sussie en oom hulle!!! Moenie laat die mense “wat almal in jou kamer die aand was” jou laat stres nie, net jy en Liewe Jesus weet wat die waarheid is.
Champ · 3 jaar gelede
Laat hom sit en gooi die sleutel weg hy het ouers en dierbares se lewens verwoes,saam met die grumoord wat hy gepleeg het
marlize van aswegen · 3 jaar gelede
Wie is ons om te oordeel, maar onthou van die blinde sambok, moord bly moord !!!
Ek gaan histeries raak as ek nog een keer Oscar se gesig sien.
Rita · 3 jaar gelede
Nou raak tog histeries asseblief en kry klaar!!
Bleek Sannie · 3 jaar gelede
Hy het daai traantjie in sy oog by ‘n krokodil gesteel.
Belinda · 3 jaar gelede
Ag alweer hy in die nuus……………….same old same old al so afgesaagde ou storie die in my oe bly hy n moordenaar want iemand wat iemand vermoor is mos n moordernaar……………………en o ja my huis het geen meer vensters van al die gooi nie maar ek erken ten minste as ek iets verkeerd doen of gedoen het!!!!!!!!!!!!!!!
Skim · 3 jaar gelede
Die seer wat Oscar veroorsaak het kan nie in woorde beskryf word nie. Hy is reeds geseën met n ligte vonnis so laat hy dit ten minste ten volle uitdien.
Ons is darm maar ‘n harde volk.